앞

<-

다음

->

瑜伽師地論卷第五十九

彌勒菩薩說

三藏法師玄□奉　詔譯

攝決擇分中有尋有伺等三地之二

問貪等十煩惱. 幾能發業幾不能發. 答一切能發若諸煩惱猛利現行. 方能發起往惡趣業. 非諸失念而現行者. 又分別起能發此業. 非任運起

問諸煩惱有幾相. 答略有三相. 一自相. 二共相. 三差別相. 自相者. 謂貪瞑等各各自性所攝相. 共相者. 謂諸煩惱無有差別. 一切皆同不寂靜相. 差別相者. 復有二種. 一門差別相. 二轉差別相. 門差別相者. 謂結縛隨眠隨煩惱◑等. 如本地分已說. 轉差別相者. 謂隨眠轉故. 所緣轉故. 現行轉故. 品差別轉故. 力無力轉故. 因果轉故. 迷行轉故

復次隨眠轉相略有十八. 一隨逐自境隨眠. 二隨逐他境隨眠. 三被損隨眠. 四不被損隨眠. 五隨增隨眠. 六不隨增隨眠. 七具分隨眠. 八不具分隨眠. 九可害隨眠. 十不可害隨眠. 十一增上隨眠. 十二平等隨眠. 十三下劣隨眠. 十四覺悟隨眠. 十五不覺悟隨眠. 十六能生多苦隨眠. 十七能生少苦隨眠. 十八不能生苦隨眠. 隨逐自境隨眠者. 謂三界中自地所攝隨眠. 隨逐他境隨眠者. 謂生上下地下上煩惱所逐隨眠. 被損隨眠者. 謂世間離欲下地隨眠. 不被損隨眠者. 謂已離欲或未離欲自地隨眠. 隨增隨眠者. 謂自地隨眠. 不隨增隨眠者. 謂他地隨眠. 具分隨眠者. 謂諸異生所有隨眠. 不具分隨眠者. 謂諸有學非異生者所有隨眠. 可害隨眠者. 謂般涅槃法所有隨眠. 不可害隨眠者. 謂不般涅槃法所有隨眠. 增上隨眠者. 謂貪等行所有隨眠. 平等隨眠者. 謂等分行所有隨眠. 下劣隨眠者. 謂薄塵行所有隨眠. 覺悟隨眠者. 謂諸◑果與◑俱轉隨眠. 不覺悟隨眠者. 謂離諸◑而恒隨逐隨眠. 能生多苦隨眠者. 謂欲界隨眠. 能生少苦隨眠者. 謂色無色界隨眠. 不能生苦隨眠者. 謂得自在菩薩所有隨眠

間如說◑重體性名隨眠. 此煩惱品◑重望彼諸行. 當言有異爲不異耶. 答當言有異. 何以故. 由阿羅漢永害一切煩惱◑重而諸行相續猶未斷絶故. 問有幾◑重攝諸◑重. 答略有十八. 一自性異熟◑重. 二自性煩惱◑重. 三自性業◑重. 四煩惱障◑重. 五業障◑重. 六異熟障◑重. 七蓋◑重. 八不正尋思◑重. 九愁惱◑重. 十怖畏◑重. 十一◑勞◑重. 十二飮食◑重. 十三眠夢◑重. 十四◑欲◑重. 十五界不平等◑重. 十六時分變異◑重. 十七終沒◑重. 十八遍行◑重. 如是◑重如前應知. 復次所緣現行二轉. 於其自處當廣宣說. 品差別轉當知如前蘊善巧說. 力無力轉當知如前本地分說. 因果轉者. 謂煩惱業生皆以煩惱爲因果. 亦如是隨應當知. 欲界一分不善煩惱有異熟果. 應知所餘無異熟果. 迷行轉者. 如本地分. 七種已列義別云何. 謂薩迦耶見. 邊執見. 邪見. 此三於所知境. 起邪了行. 於四聖諦迷行轉故. 無明一種是不了行. 疑是了不了行. 見取戒禁取及貪瞋等. 緣見爲境. 見所斷者. 彼一切皆是執邪了行. 卽此一切迷苦集諦者. 是迷彼因緣所依處行. 卽此一切迷滅道諦者. 是迷彼怖畏生行. 卽彼一切任運所起修道斷者. 是任運現行迷執行. 復次如前所說一切煩惱障治差別. 但依化宜顯示◑相. 建立煩惱迷執邪行. 爲令所化有情於種種煩惱諸行過失易生解故. 今當總辯一切煩惱如實巨細之相. 建立迷執諸行差別. 問如是諸煩惱幾有事幾無事. 答諸見與慢是無專. 於諸行中實無有我. 而分別轉故. 貪◑是有事. 無明疑通二種

問是諸煩惱幾與樂根相應. 乃至幾與捨根相應. 答若任運生一切煩惱. 皆於三受現行可得. 是故通一切識身者. 與一切根相應. 不通一切識身者. 與意地一切根相應. 不任運生一切煩惱隨其所應諸根相應. 我今當說. 貪於一時樂喜相應. 或於一時憂苦相應. 或於一時與捨相應. 問如何等. 答如有一或於樂受起會遇愛不乘離愛. 而現在前遂於樂受不會遇乘會遇. 若乖離非和合. 或於苦受起不會愛若乖離愛. 而現在前遂於苦受合會非不合會. 不乖離非乖離. 由是因緣貪於一時憂苦相應. 與此相違喜樂相應. 若於不苦不樂位而生味著. 當知此貪捨根相應. ◑於一時憂苦相應. 或有一時喜樂相應. 問如何等. 答如有一自然爲苦逼切身心. 遂於內苦作意思惟發◑恨心. 或於非愛諸行有情及諸法所. 作意思惟發◑恨心. 由是故◑憂苦相應. 問◑與喜樂相應如何等. 答如有一於怨家等非愛有情起◑惱心. 作意思惟願彼沒苦. 沒已不濟. 或不得樂得已還失. 若遂所願便生喜樂. 由是故◑喜樂相應. 薩迦耶見及邊執見. 若於樂俱行蘊觀我我所. 或觀爲常. 喜根相應. 若於苦俱行蘊觀我我所. 或觀爲常. 憂根相應. 若於捨俱行蘊觀我我所. 或觀爲常. 捨根相應. 斷見攝邊執見. 當知一切與彼相違. 見取戒禁取. 取彼見故隨其所應如彼相應. 邪見一種. 先作妙行憂根相◑. 先作惡行喜根相應. 慢於一時喜根相應. 或於一時憂根相應. 問如何等. 答略有二慢. 一高擧慢. 二卑下慢. 又高擧慢有三高擧. 何等爲三. 謂稱量高擧. 解了高擧. 利養高擧. 此高擧慢喜根相應. 若卑下慢與彼相違憂根相應. 疑若於利養恭敬稱轝樂善趣等決定事中. 他所導引令猶豫者. 憂根相應. 於無利養不敬譏毁苦惡趣等決定事中. 他所導引令猶豫者. 喜根相應. 無明通與五根相應. 所餘相應引事指斥文不復現. 先辯煩惱諸根相應. 但約◑相道理建立. 令初行者解無亂故. 今約巨紬道理建立. 令久行者了自他身種種行解差別轉故

復次諸煩惱略有三聚. 一欲界繫二色界繫. 三無色界繫. 問如是三聚. 幾不善幾無記. 答初聚一分是不善. 餘二聚是無記. 諸不善者. 是有異熟非餘. 問幾多性幾少性. 答初多性餘不爾. 如多性少性如是. 猛利長時染惱性. 非猛利長時染惱性. 發起外門雜染性. 發起內門雜染性. 發起惡行性. 發起非惡行性. 能生多苦性. 能生少苦性. 大有罪性. 小有罪性. 뿌離欲性. 速離欲性. 不離欲所顯性. 離欲所顯性. 三摩地相違性. 非三摩地相違性. 非一種相生決定性. 一種相生決定性等. 當知亦爾. 中□□南曰

多染惱內門　惡行生諸苦

有罪뿌離欲　三摩地生等

復次云何能斷煩惱. 齊何當言已斷煩惱. 從何煩惱而可說斷. 斷諸煩惱爲頓爲漸. 云何次第斷諸煩惱. 諸煩惱斷復有幾種. 煩惱斷已有何等相. 諸煩惱斷有何勝利

謂善法資糧已積集故. 已得證入方便地故. 證得見地故. 積習修地故. 能斷煩惱得究竟地. 當言已斷一切煩惱. 復有差別. 謂由修習四種瑜伽能斷煩惱. 若善修習如是四種. 當言已斷一切煩惱. 四種瑜伽如聲聞地已說其相. 復有差別. 謂相續成熟故. 得隨順敎故. 內正作意故. 對治道生故. 能斷煩惱. 修對治道已到究竟. 當言已斷一切煩惱. 復有差別. 謂了知煩惱事故. 了知煩惱自性故. 了知煩惱過患故. 煩惱生已不堅著故. 攝受對治故. 能斷煩惱. 對治已生當言已斷一切煩惱. 復有差別. 修奢摩他故. 修毘鉢舍那故. 能斷煩惱. 若諸相縛已得解脫. 諸◑重縛亦得解脫. 當言已斷一切煩惱. 如世尊言

相縛縛衆生　亦由◑重縛

善雙修止觀　方乃俱解脫

復有差別. 謂了知所緣故. 喜樂所緣故. 能斷煩惱所依已滅故. 已得轉依故. 當言已斷一切煩惱

復次從彼相應及所緣故煩惱可斷. 所以者何. 對治道生煩惱不起得無生法. 是故說名斷. 彼相應相應斷. 已不復緣境故. 從所緣亦說名斷

復次見斷煩惱頓斷非漸. 所以者何. 由現觀智諦現觀故能斷見道所斷煩惱. 然此現觀與壞緣諦作意相應. 是故三心願斷一切迷苦諦等見斷煩惱. 修斷煩惱漸次而斷. 數數修道方能斷故

復次最初應斷不善事業及諸惡見. 謂在家者. 次復應斷樂出家障. 謂欲尋思. ◑尋思. 害尋思. 次復應斷不定心者三摩地障. 謂眷屬尋思. 國土尋思. 不死尋思. 次復應斷得作意障. 謂樂遠離品身諸◑重. 次復應斷見斷煩惱. 次復應斷修斷煩惱. 次復應斷屬苦屬憂屬樂屬憙. 及屬諸捨諸定障品障◑煩◑. 次復有一補特伽羅. 應斷所知障品諸障. 由此次第應斷煩惱

復次諸煩惱斷當知多種. 略則爲. 二. 一諸◑斷. 二隨眠斷. 諸◑斷者. 謂貪瞋斷乃至疑斷. 薩迦耶見斷乃至邪見斷. 見苦所斷斷乃至修道所斷斷. 欲界所繫斷. 乃至無色界所繫斷. 散亂斷曉悟斷. 羸劣斷制伏斷離繫斷. 當知離繫斷卽是隨眠斷

復次煩惱斷已. 於可愛法若劣若勝若現在前若不現前. 雖猛利見而觀察之亦不染著. 如於可愛而不生愛如是. 於可瞋法亦不生瞋. 於可癡法亦不生癡. 又眼見諸色不喜不憂. 但住於捨正念正知. 如眼見. 色乃至意知法亦爾. 又性少欲成就第一眞實少欲. 如少欲如是. 喜足遠離. 勇猛精進. 安住正念. 寂定聰慧亦爾. 於無◑論任性好樂. 於有◑論策勵其心方能緣慮. 如是等輩當知煩惱已斷之相. 復次煩惱斷者有多勝利. 謂隨證得超越憂苦超越喜樂. 超越色想及與有對種種性想. 超惡趣苦. 超越生等一切種苦. 又證安◑第一安◑. 又證淸淨第一淸淨. 又得第一現法樂住. 隨其自心自在而轉. 若行若住隨所欲樂所證之法. 無復退轉. 於自義利円滿究竟. 於諸所作無復希望. 或復有一修利他行. 爲欲利益安樂衆生衰愍世間. 令諸天人利益安樂. 當知煩惱斷者. 有如是等衆多勝利. 復次煩惱緣境略有十五. 一具分緣. 謂身見等. 二一分緣. 謂貪瞋慢等. 三有事緣. 謂諸有事煩惱. 四無事緣. 謂諸無事煩惱. 五內緣. 謂緣六處定不定地所有煩惱. 六外緣. 謂緣妙五欲所有煩惱. 七現見緣. 謂緣現在所有煩惱. 八不現見緣. 謂緣去來所有煩惱. 九自類緣. 謂緣自類煩惱所有煩惱. 十他類緣. 謂緣異類煩惱及緣煩惱事所有煩惱. 十一有緣. 謂緣後有所有煩惱. 十二無有緣. 謂緣斷無有所有煩惱. 十三自境緣. 謂欲界於欲行煩惱. 色界於色行煩惱. 無色界於無色行煩惱. 十四他境緣. 謂色界於欲行煩惱. 無色界於色行煩惱. 又復下地於上地煩惱. 所以者何. 生上地者於彼下地諸有情所. 由常恒樂◑具勝功德自謂爲勝故. 十五無境緣. 謂緣分別所計滅道及廣大佛法等所有煩惱

復次煩惱現行有二十種. 謂二十種補特伽羅. 依二十緣起. 二十種現行煩惱

云何二十補特伽羅. 一在家. 二出家. 三住惡說法. 四住善說法. 五增上煩惱行. 六等分行. 七薄塵行. 八世聞離欲. 九未離欲. 十見聖迹. 十一未見聖迹. 十二執著. 十三不執著. 十四觀察. 十五睡眠. 十六覺悟. 十七幼少. 十八根成熟. 十九般涅槃法. 二十不般涅槃法

云何二十煩惱現行. 一隨所欲◑現行. 二不隨所欲◑現行. 三無所了知煩惱現行. 四有所了知煩惱現行. 五◑煩惱現行. 六等煩惱現行. 七微煩惱現行. 八內門煩惱現行. 九外門煩惱現行. 十失念煩惱現行. 十一猛利煩惱現行. 十二分別所起煩惱現行. 十三任運所起煩惱現行. 十四尋思煩惱現行. 十五不自在煩惱現行. 十六自在煩惱現行. 十七非所依位煩惱現行. 十八所依位煩惱現行. 十九可救療煩惱現行. 二十不可救療煩惱現行. 云何二十煩惱現行緣. 一樂緣. 二苦緣. 三不苦不樂緣. 四欲緣. 五尋思緣. 六觸緣. 七隨眠緣. 八宿習緣. 九親近惡友緣. 十聞不正法緣. 十一不正作意緣. 十二不信緣. 十三懈怠緣. 十四失念緣. 十五散亂緣. 十六惡慧緣. 十七放逸緣. 十八煩惱緣. 十九未離欲緣. 二十異生性緣. 依此諸緣故煩惱現行

問於彼彼界結生相續彼彼身中. 當言全界一切煩惱皆結生耶. 爲不全耶. 答當言全非不全. 何以故. 若未離欲. 於自生處方得受生. 非離欲故. 又未離欲者諸煩惱品所有◑重. 隨縛自身. 亦能爲彼異身生因. 由是因緣當知一切煩惱皆結生相續. 又將受生時. 於自體上貪愛現行. 於男於女若愛若◑亦互現行. 又疑現行彼作是思. 此男此女今爲與我共行事不. 又於內外我我所見及我慢等皆亦現行. 由此因緣當知一切煩惱皆得結生相續

復次結生相續略有七種. 一◑及隨眠結生相續. 謂諸異生. 二唯隨眠結生相讀. 謂見聖迹. 三正知入胎結生相續. 謂轉輪王. 四正知入住結生相續. 謂諸獨覺. 五於一切位不失正念結生相續. 謂諸菩薩. 六業所引發結生相續. 謂除菩薩結生相續. 七智所引發結生相續. 謂諸菩薩. 又有引無義利結生相續. 謂卽業所引發結生相續. 又有能引義利結生相續. 謂智所引發結生相續. 如是總說結生相續. 或七或九

復次於此處. 所有餘一切順前句順後句. 及四句等如理決擇文更不復現. 後□□南曰

業相事樂等　不善等及斷

所緣與現行　續生最爲後

如是已說煩惱雜染決擇. 業雜染決擇. 我今當說. 如先所說業雜染義. 當知此業亦由五相建立差別. 謂根本業道所攝身語意業. 及彼方便後起所攝諸業. 如先所說不善業道. 名根本業道所攝不善身語意業. 云何建立彼殺生等不善業道自相. 謂染汚心起彼欲樂. 卽於是處彼業現行而得究竟. 當知總名殺生等一切業道自相

染汚心者. 謂貪者貪所蔽. 瞋者瞋所蔽. 癡者癡所蔽. 設有染汚心不起彼欲樂. 雖於是處彼業現行而得究竟. 然此惡業非是円滿業道所攝. 設有染汚心及起彼欲樂. 而顚倒心設於餘事彼業現行而得究竟. 此業亦非円滿業道所攝. 設有染汚心及起彼欲樂. 卽於是處業不現行而得究竟. 此業亦非円滿業道所攝. 設有染汚心及起彼欲樂. 卽於是處彼業現行而不究竟. 此業亦非円滿業道所攝. 若有染汚心及起彼欲樂. 卽於是處彼業現行而得究竟. 具一切支此業乃名円滿業道所攝. 由此略說業道自相. 一切不善業道自相應隨決了. 復次若廣建立十惡業道自性差別. 復由五相. 何等爲五. 一事. 二想. 三欲樂. 四煩惱. 五方便究竟. 事者. 一一業道各別決定所依處事. 或有情數或非有情數隨其所應十惡業道依之而轉. 想者有四. 謂於彼非彼想. 非於彼彼想. 於彼彼想. 非於彼非彼想. 欲樂者. 或有倒想或無倒想樂所作欲. 煩惱者. 或貪或瞋或癡. 或貪瞋或貪癡或瞋癡. 或貪瞋癡一切皆具. 方便究竟者. 卽於所欲作業隨起方便. 或於爾時或於後時而得究竟. 由此五相於殺生乃至邪見諸業道中. 隨其所應當廣達立円滿自性十種差別. 殺生業道以有情數衆生爲事. 若能害者於衆生所. 作衆生想起害生欲. 此想卽名於彼衆生名不顚倒想. 依此想故作如是心. 我當害生. 如是名爲殺生欲樂. 此能害者或貪所蔽. 或瞋所蔽. 或癡所蔽或二所蔽. 或三所蔽. 而起作心. 是名煩惱. 彼由欲樂及染汚心. 或自或他發起方便加害衆生. 若害無間彼便命終. 卽此方便當於爾時說名成就究竟業道. 若於後時彼方捨命. 由此方便彼命終時. 乃名成就究竟業道

不與取業道事者. 謂他所攝物. 想者. 謂於彼彼想. 欲樂者. 謂劫盜欲. 煩惱者. 謂三毒或具不具. 方便究竟者. 謂起方便移離本處. 欲邪行業道事者. 謂女所不應行. 設所應行非支非處非時非量. 若不應理一切男及不男. 想者. 於彼彼想. 欲樂者. 謂樂行之欲. 煩惱者. 謂三毒或具不具. 方便究竟者. 謂兩兩交會妄語業道事者. 謂見聞覺知. 不見不聞不覺不知. 想者. 謂於見等或飜彼想. 欲樂者. 謂覆藏想樂說之欲. 煩惱者. 謂貪瞋癡或具不具. 方便究竟者. 謂時衆及對論者領解. 離間語業道事者. 謂諸有情或和不和. 想者. 謂俱於彼若合若離隨起一想. 欲樂者. 謂樂彼乖離若不和合欲. 煩惱者. 謂三毒或具不具. 方便究竟者. 謂所破領解

◑惡語業道事者. 謂諸有情能爲違損. 想者. 謂於彼彼想. 欲樂者. 謂樂◑言欲. 煩惱者. 謂三毒或具不具. 方便究竟者. 謂呵罵彼. 綺語業道事者. 謂能引發無利之義. 想者. 謂於彼彼想. 欲樂者. 謂樂說之欲. 煩惱者. 謂三毒或具不具. 方便究竟者. 謂◑發言

貪欲業道事者. 謂屬他財産. 想者. 謂於彼彼想. 欲樂者. 謂卽如是愛欲. 煩惱者. 謂三毒或具不具. 方便究竟者. 謂於彼事定期屬己

瞋◑業道事之與想. 如◑惡語說. 欲樂者. 謂損害等欲. 煩惱者. 謂三毒或具不具. 方便究竟者. 謂損害等期心決定

邪見業道事者. 謂實有義. 想者. 謂於有非有想. 欲樂者. 謂卽如是愛欲煩惱者. 謂三毒或具不具. 方便究竟者. 謂誹謗決定

復次殺生有三種. 一有罪增長. 二有罪不增長. 三無有罪. 生罪因緣亦略有三. 一煩惱所起. 二能生於苦. 三希望滿足. 初具三緣. 次有二種無希望滿. 後唯生苦

復次略由五相建立貪欲瞋◑邪見円滿自相. 何等名爲貪欲五相. 一有耽著心. 謂於自財所. 二有貪◑心. 謂樂積財物. 三有◑◑心. 謂於屬他資財等事計爲華好深生愛味. 四有謀略心. 謂作是心. 凡彼所有何當屬我. 五有覆蔽心. 謂貪欲◑之所覆故不覺羞恥. 不知過患及與出離. 設於自財有耽著心無餘心視. 當知此非円滿貪欲意惡行相. 如是有耽著心及貪◑心無餘心現. 亦非円滿貪欲之相. 如是廣說乃至如前所說諸相. 隨闕一種卽非円滿貪欲之相. 若全分攝乃名円滿貪欲之相. 何等名爲瞋◑五相. 一有增惡心. 謂於能損害相隨法分別故. 二有不堪耐心. 謂於不饒益不堪忍故. 三有怨恨心. 謂於不饒益數不如理隨憶念故. 四有謀◑心. 謂於有情作如是意. 何當◑撻. 何當殺害. 乃至廣說故. 五有覆蔽心. 謂如前說於此五相隨闕一種. 卽非円滿瞋◑之相. 若具一切方名円滿. 何等名爲邪見五相. 一有愚癡心. 謂不如實了所知故. 二有暴酷心. 謂樂作諸惡故. 三有越流行心. 謂於諸法不如理分別推求故. 四有失壞心. 謂無施與愛養祠祀等. 誹謗一切妙行等故. 五有覆蔽心謂邪見◑之所覆蔽. 不覺羞恥不知過患及出離故於此五相隨闕一種. 卽非円滿邪見之相. 具一切分乃名円滿. 復次若以手等害諸衆生. 說名殺生. 如是以塊杖刀縛錄斷食. 折挫. 治罰. 呪藥. ◑뮨. 尸. 半尸等害諸衆生. 皆名殺生. 爲財利等害諸衆生. 亦名殺生. 或怨爲損或爲除怨. 或謂爲法乃至或爲◑樂害諸衆生. 亦名殺生. 若自殺害若令他害皆得殺罪

復次若有顯然劫他財物. 名不與取. 如是竊盜攻牆解結伏道竊奪. 或有拒債受寄不還. 或行◑諂矯詐而取. 或現怖畏方便而取. 或現威德而取彼物. 或自劫盜或復令他. 如是一切皆不與取. 或有自爲或有爲他. 或怖畏故. 或爲殺縛. 或爲折伏. 或爲受用. 或爲給侍. 或憎嫉故不與而取. 此等皆名不與取罪. 復次若行不應行名欲邪行. 或於非支非時非處非量非理. 如是一切皆欲邪行. 若於母等母等所護. 如經廣說. 名不應行. 一切男及不男屬自屬他皆不應行. 除産門外所有餘分皆名非支. 若穢下時胎円滿時. 飮兒乳時受齋戒時. 或有病時. 謂所有病匪宜習欲. 是名非時. 若諸尊重所集會處. 或靈廟中或大衆前. 或堅鞭地高下不平令不安◑. 如是等處說名非處. 過量而行名爲非量. 是中量者. 極至於五. 此外一切皆名過量. 不依世禮故名非理. 若自行欲若媒合他. 此二皆名欲邪行攝. 若有公顯或復◑竊. 或因諸諂方便矯亂. 或因委託而行邪行. 如是皆名欲邪行罪. 復次若自因故而說妄語. 或他因故或因怖畏. 或因財利而說妄語. 皆名妄語. 若不見聞覺知言見聞覺知. 或見聞覺知言不見聞覺知. 皆名妄語. 若書陳說. 或以默然表忍斯義. 或動支體以表其相. 或爲證說. 或有自說或令他說. 如是一切皆妄語罪. 復次若以實事毁◑於他. 爲乖離故而發此言. 名離間語. 或以不實假合方便以爲依止. 爲損壞他而有陳說. 或依親近施與. 或依知友給侍而有陳說. 名離間語. 若自利緣或損他緣. 或由他敎. 或現破德或現怖畏. 爲乖離故或自發言或令他發. 如是皆名離間語罪. 復次若有對面發辛楚言. 名◑惡語. 或不現前或對大衆或幽僻處. 或隨實過不隨實過. 或書表示或假現相. 或依自說或依他說. 或因掉擧或因不靜. 或依種族過失. 或依依止過失. 或依作業禁戒現行過失. 或自發起辛楚之言或令他發. 如是皆名◑惡語罪

復次若有依舞而發歌詞. 名爲綺語. 或依作樂. 或復俱依或俱不依而發歌詞. 皆名綺語. 若佛法外能引無義所有書論. 以愛樂心受持讚美. 以大音聲而爲諷頌. 廣爲他人開示分別. 皆名綺語. 若依◑訟諍競發言. 或樂處衆宣說王論臣論賊論廣說乃至國土等論. 皆名綺語. 若說妄語或離間語或◑惡語. 下至不思不擇發無義言. 皆名綺語. 又依七事而發綺語. 謂◑離諍競語. 諸婆羅門惡呪術語. 苦所逼語◑笑遊樂之語. 處衆雜語. 顚狂語. 邪命語. 如是一切名綺語罪. 復次若於家主起如是欲. 云何我當同於家主領諸僕使隨欲所作. 是名貪欲. 又起是欲. 卽彼家主所有父母妻子奴婢及諸作使. 廣說乃至七攝受事十資身事. 謂飮食等. 皆當屬我. 又起是欲. 云何令他知我少欲知足. 遠離勇猛. 精進安住. 正念寂定. 聰慧諸漏永盡. 施戒多聞. 又起是欲. 云何令他供養於我. 謂諸國王乃至商主. 若苾芻苾芻尼. 뢸波索迦뢸波斯迦等. 皆當恭敬尊重承事供養於我. 又起是欲. 云何令我當得利養衣服飮食諸坐臥具病緣醫藥及資生具. 又起是欲. 云何令我當生天上天妙五欲以爲遊◑. 又起是欲. 云何令我當生魯達羅世界. 毘瑟왝世界人中希有衆同分中. 乃至令我當生他化自在衆同分中. 又起是欲. 云何令我乃至當得父母妻子. 奴婢作使. 朋友宰官. 親戚兄弟. 同梵行等. 所有資産. 如是一切皆名貪欲業道所攝

若作是思. 彼於我所有無義欲. 故我於彼當作無義. 是名瞋◑. 又作是思. 彼於我所已作正作當作無義. 我亦於彼當作無義. 亦名瞋◑. 如是廣說九惱害事當知亦爾. 又作是思. 云何令我於能損害怨家惡友而得自在. 縛害驅◑. 或行鞭撻. 或散財産. 或奪妻妾朋友眷屬及家宅等. 此惱害心亦名瞋◑. 又起是思. 云何令彼能損於我怨家惡友. 於他處所. 遭如上說諸苦惱事. 此損害心亦名瞋◑. 又作是思. 願彼自然發起如是如是身語意行. 由此喪失資財朋友. 眷屬名稱. 安樂受命及諸善法. 身壞當生諸惡趣中. 如是一切惱害之心. 皆名瞋◑根本業道

復次若作是思. 決定無施是名邪見. 廣說乃至謗因謗用謗果壞眞善事. 如是一切皆名邪見根本業道. 問一切倒見皆名邪見. 何故世尊於業道中但說如是誹謗之見. 名爲邪見. 答由此邪見諸邪見中最爲殊勝. 何以故. 由此邪見爲依止故. 有一沙門若婆羅門斷諸善根. 又此邪見最順惡業. ◑邪見者於諸惡法隨意所行. 是故此見偏說在彼惡業道中. 當知餘見非不邪見自相相應

瑜伽師地論卷第五十九

위

*

다음

->